
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00887/2013-04
09.05.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT Зорана Ђинђића 2,  DOCVARIABLE ConvertString(Sediste,1,5) \* MERGEFORMAT НОВИ САД, ПИБ:  DOCVARIABLE PIB \* MERGEFORMAT 100237441, Матични број: 08067074,  испуњава прописане стандарде за акредитацију студијског програма  Основне академске студије - ПСИХОЛОГИЈА у оквиру поља друштвено-хуманистичких наука и то за 80 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT Зорана Ђинђића 2,  DOCVARIABLE ConvertString(Sediste,1,5) \* MERGEFORMAT НОВИ САД, је дана 26.04.2013. године поднела захтев за акредитацију студијског програма  Основне академске студије - ПСИХОЛОГИЈА у оквиру поља друштвено-хуманистичких наука под бројем 612-00-00887/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм је  у друштвено хуманистичком пољу  што је у складу са законом и листом области коју је утврдио  Национални савет. Назив дипломе    Дипломирани  психолог  је у складу са листом звања коју је утврдио Национални савет, а дужина студија 4 године и 240 ЕСПБ је у складу са законом.  Програм је прихваћен 28.03. 2013. Сенат Универзитета у Новом Саду, на основу предлога Наставно научног већа Филозофског факултета.

Увидом у одговарајуће документе и из описа овог стандарда закључује се да студијски програм основних академских студија, Психологија има одговарајући број законом предвиђених елемената. Завршетком овог студијског програма остварује се 240 ЕСПБ бодова, односно по 60 за сваку годину студија. Може се ставити примедба на нешто већи број изборних предмета.

Из описа сврхе студијског програма, може се рећи да он обезбеђује стицање компетенција за препознатљиве и јасне професије и занимања, посебно у погледу наставе психологије за коју је изричио наглашено да се мора имати мастер диплома, што је у складу са законом. У складу са претходним коментаром, може се рећи да је сврха овог студијског програма јасно и недвосмислено формулисана. Мада нема навода о томе да је сврха студијског програма у складу са основним задацима и циљевима установе.

Опис циљева студијског програма веома скроман. Наведени циљеви су такође и уопштени и не може се потврдити да су јасно формулисани. Није такође могуће ни закључити да су циљеви студијског програма у складу са основним задацима и циљевима установе. Практично је набројано неколико елемената па се не може закључити да циљеви студијског програма укључују стицање одговарајућих компетенција и академских вештина.

Из описа о испуњености овог стандарда закључује се да су наведене одређене опште и предметно специфичне способности које ће студенти стећи савладавањем овог студијског програма. Ту су углавном наведене способности из упутства за примену стандарда 4, а оне су општег карактера. Прилог 4.1 Додатак дипломи нема форму како се то захтева стандардом и није попуњен ни у једном делу у складу са Правилником о садржају јавних исправа које издаје висикошколска установа, члан 5. тј. приложен је само празан формулар.  

Струkтура курикулума студијског програма основних академских студија Психологија обухвата распоред предмета по семестрима и годинама студија. Дефинисан је фонд часова активне наставе за све предмете, али није наведен фонд часова активне наставе по сместрима и на годинама студија на недељном нивоу. Утврђен је одговарајући број од 60 ЕСПБ бодова на нивоу свих година студија и 240 на нивоу студијског програма.  На основу увида у опис о испуњености Стандарда 5 Структура студијског програма и спецификација предмета, закључује се да структура курикулума обухвата све елементе који се захтевају, али уз одређени број недостатака. У делу исходи предмета код неких предмета говори се о циљевима, а не о исходима;  Код већине предмета предиспитне обавезе дефинисане су само присуством и активностима на предавањима и практичној настави.  У опису о испуњености овог стандарда се наводе проценти заступљености различитих група предмета за прве три године студија које имају специфичну структуру и посебно за четврту годину студија која се састоји из четири модула, и може да се закључи да углавном одступају од утврђених стандарда, а највише код стручно-апликативних предмета чија је заступљеност од 20-27% највише (по стандарду је 15%, 20%, 35% и 30% код основних академских студија). Заступљеност изборних предмета је преко 20% што је нешто више од захтева стандарда, по коме он изности 20%, а иначе у структури програма има преко 200 изборних предмета.

На основу описа о испуњености стандарда и структуре студијског програма може се рећи да је програм целовит. Увидом у садржаје предмета, пре свега теоријске наставе, методе извођења наставе, као и наведену литературу за одговарајуће предмете, констатује се да програм нуди одређени ниво нових стручних сазнања за овај ниво студија. На основу увида у програме мастер и докторских академских студија психологије, констатује се да је програм усаглашен са другим програмима на овој установи.  У опису о испуњености захтева овог стандарда наводи се да је студијски програм усклађен са програмима следећих иностраних високошколских установа: Одељења за психологију Филозофског факултета у Љубљани; Института за психологију Универзитета у Хајделбергу,Института за психологију једног Универзитета у Данској. Наводи се да су програми тих институција са којима је овај програм усаглашен дати у прилозима 6.1 2 3 и 4, али тих прилога нема у докуменацији.     
У опису стандарда и прилогу 7.1 (конкурс за упис студената) се наводи да је планиран број студената на овај студијски програм 80.  На основу увида у стандард 10 и одговарајуће табеле са подацима о простору и другим ресурсима, може се рећи да се на програм уписује одговарајући број студената, сходно расположивим могућностима установе. У опису Стандарда 7 детаљно су наведени услови и могућности за упис на овај студијски програм, па се може закључити да се при упису студената проверавају њихове способности које одговарају карактеру студијског програма.   

Увидом у структуру студијског програма и спецификације свих предмета закључује се да студенти полагањем испита стичу одређени број ЕСПБ бодова. Број ЕСПБ бодова је утврђен за сваки предмет у студијском програму. Анализом односа броја часова активне наставе и броја ЕСПБ бодова за одговарајуће предмете, закључује се да није примењена јединствена методологија, нпр. за предмете са 2 и 4 часа активне наставе дефинисан  је исти број од 6 ЕСПБ бодова. Из спецификација предмета се види да се прати успешност студената у савлађивању предмета током наставе и изражено је бројем поена. Стицање поена је предвиђено кроз рад у настави испуњавањем предиспитних обавеза и њихов износ се креће између 30 и највише 70 поена колико је захтевима и дефинисано. Сви предмети из студијског програма имају дефинисан начин стицања поена на основу сваке утврђене врсте активности током наставе, извршавањем предиспитних обавеза и полагањем испита. Међутим, предиспитне обавезе већег броја предмета своде се на присуство и активност на предавањима и вежбама.        

У опису о испуњености стандарда 9 наводи се да су на студијском програму ангажованa 25 наставника и 6 сарадника.  У табели 9.2 се наводе подаци о 68 наставникa, а у електронском формулару за овај студијски програм види се податак о 29 наставника ангажованих за овај студијски програм. Тај број је довољан обзиром на број и структуру предмета на студијском програму, али и приличан број од 98  изборних предмета.Осим наведеног, у књизи наставника, прилог 9.3, не налазе се сви наставници који су наведени у електронском формулару.  На основу података у електронском формулару, где је наведено да 96,68% активне наставе држе наставници са пуним радним временом, и уз примедбу да недостаје најмање 3 сарадника у натави, може да се закључи да је овај услов испуњен. Поред примедбе да није могуће видети у књизи наставника податке о свим наставницима који су у електронском формулару(што је примедба која се односи на организацију и усаглашеност података)  за овај захтев стандарда 9 се може потврдити да је испуњен.  На овом студијском програму ангажовано је 6 сарадника, а према подацима из електронског формулара потребан број сарадника је 9,33. Дакле овај број сарадника није довољан да покрије укупан број часова практичне наставе, а да при томе просечно оптерећење сарадника није веће од 10 часова активне наставе недељно.  Квалификације  наставника одговарају нивоу њиховог задужења и документоване су референцама. За овај студијски програм планиран је упис 80 студената.  У електронском формулару се види да је дефинисана 1 група за предавања и 2 групе за вежбе за све предмете, што је у складу са захтевима стандарда.       

Сви наводи о опису испуњености овог стандарда су паушални, без било каквих података. Из табеле 10.1 види се укупан простор који установа обезбеђује. Међутим, није наведен конкретно простор који се користи за овај студијски програм, за наведени се може предпоставити да представља целикупан простор Филозофског факултета у Новом Саду. Свакако се може констатовати да постоји простор за извођење наставе, уз примедбу да треба дефинисати оне просторије које ће се користити за овај студијски програм.    Узимајући у обзир да је на студијски програм психологија (ОАС) планиран упис 80 студената, а на основу података из табеле 10.1, могло би се предпоставити да обезбеђен одговарајући простор за извођење наставе. 

И у вези са овим захтевом, може се рећи да установа поседује радни простор за наставнике и сараднике, али би требало конкретно навести просторије које користе наставници и сарадници отсека за психологију. На основу података у Табели 10.2  Листа опреме (приложени документ је ''Обрачун амортизације основних средстава за 2012. годину''), није могуће закључити која опрема ће бити коришћена за извођење наставе на овом студијском програму.  У Табели 10.3 Листа библиотечких јединица релевантних за студијски програм психологија наводи се листа од 101 библиотечке јединице, а у Табели 10.4  листа од око 70 уџбеника релевантних за студијски програм. Анализом тих библиотечких јединица, може се рећи да постоје релевантни библиотечки ресурси за извођење овог студијског програма.Анализом ових табела, може се рећи да су библиотечки ресурси за извођење овог студијског програма задовољавајући. Установа је приложила Табелу 10.5 покривеност обавезних предмета одговарајућом уџбеничком литературом. Из података у овој табели, види се да је установа обезбедила покривеност предмета одговарајућом уџбеничком литературом. 

 Установа је приложила Извештај о самовредновању са СВОТ анализом стандарда,(што је адекватно за акредитацију установе), али у извештају нема података и показатеља о самовредновању студијског програма мастер академских студија психологије. Такође није могуће видети на који период се односи овај извештај. Приложен је и Прилог 11.2 Јавно публикован документ –Политика обезбеђења квалитета, који је у ствари ''Смернице стратегије обезбеђења квалитета рада Филозофског факултета''. Установа је формирала Комисију за квалитет са одговарајућим саставом чланова, наставно особље, ненаставно особље и студенти. У Прилогу 11.4 Извод из Статута установе којим се регулише оснивање и делокруг рада комисије за квалитет, није дат делокруг рада комисије за квалитет. Правилник о уџбеницима, Прилог 11.3 приложен. Може се видети да је обезбеђено учешће студената у саставу Кoмисије за квалитет, а из извештаја о самовредновању се може рећи да је обезбеђена и активна улога студената у контроли квалитета. 
1. Сврха, циљеви и исходи Програма нису јасно дефинисани и нису усклађени са Европском дипломом у психологији, нити са  програмима који су наведени као компатибилни (који захтевају завршене мастер студије за бављење професијом психолога). Саветује се да се у ревидирању циљева Програма пажљиво размотре управо ти сегменти одабраних страних програма јер могу да буду од помоћи у бољем формулисању сврхе и циљева Програма.

2. Не види како се обавља избор студената по модулима. Саветује се да се информације о пријему на модуле артикулишу и учине  доступним потенцијалним студентима, како пре уписа основних академских студија, тако и пре уписа самих модула.

3. Потребно је да материјал за акредитацију буде уредније припремљен, како материјал који се непосредно припрема за акредитацију, тако и материјал који се користи у процесу акредитације.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  за студијски програм  Основне академске студије - ПСИХОЛОГИЈА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT Зорана Ђинђића 2,  DOCVARIABLE ConvertString(Sediste,1,5) \* MERGEFORMAT НОВИ САД, ПИБ:  DOCVARIABLE PIB \* MERGEFORMAT 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Основне академске студије - ПСИХОЛОГИЈА у оквиру поља друштвено-хуманистичких наука и то за 80 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Број: 612-00-00887/2013-04
Београд, 09.05.2014. године

